CELEX: 52020PC0496
Language: hr
Date: 2020-09-08
Title: Prijedlog UREDBE EUROPSKOG PARLAMENTA I VIJEĆA o ukidanju carina na određene proizvode

EUROPSKA KOMISIJA
            Bruxelles, 8.9.2020.
            COM(2020) 496 final
            2020/0253(COD)
            Prijedlog
            UREDBE EUROPSKOG PARLAMENTA I VIJEĆA
            o ukidanju carina na određene proizvode
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               Povjerenik Hogan i predstavnik SAD-a za trgovinu Lighthizer 21. kolovoza 2020. izrazili su da namjeravaju nastaviti rad na paketu za olakšanje trgovine, čiji je cilj ukidanje ili smanjenje carinskih pristojbi za manji broj tarifnih stavki koje obuhvaćaju izvoz iz EU-a i SAD-a u vrijednosti od 168 milijuna EUR (približno 200 milijuna USD)
                  1
               .
            
            
               Komisija tu inicijativu smatra prvim korakom prema smanjenju bilateralnih trgovinskih napetosti i podržavanju rješavanja tekućih sporova.
            
            
               Naime, Komisija predlaže ukidanje niza carinskih pristojbi na hlapove, pri čemu će SAD omogućiti oslobođenje od carina za usporedivu ekonomsku vrijednost za proizvode kao što su gotova jela, određeni proizvodi od kristalnog stakla, pripravci za obradu površina, barut, upaljači za cigarete i dijelovi upaljača. SAD je zatražio smanjenje carina za hlapove zbog smanjenja izvoza tog proizvoda u Europu i svijet.
            
            
               Smanjenja carina trebala bi se provoditi uz potpuno poštovanje odredbi WTO-a i načela najpovlaštenije nacije (MFN). 
            
            
               •Dosljednost s postojećim odredbama politike u tom području 
            
            
               Cilj je ovog prijedloga stvoriti dodatne prilike za gospodarske subjekte iz EU-a i SAD-a ukidanjem ili smanjenjem carina. Trebao bi pridonijeti i poboljšanju trgovinskih odnosa sa Sjedinjenim Američkim Državama, smanjenju trgovinskih napetosti i podržavanju rješavanja tekućih sporova sa SAD-om. U potpunosti je u skladu s Ugovorom o Europskoj uniji (UEU), u kojem je utvrđeno da bi EU trebao poticati integraciju svih zemalja u svjetsko gospodarstvo, uključujući i postupnim ukidanjem ograničenja u međunarodnoj trgovini
                  2
               .
            
            
               •Dosljednost u odnosu na druge politike Unije
            
            
               Prijedlog je dosljedan s drugim politikama Unije.
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               •Pravna osnova
            
            
               Članak 207. Ugovora o funkcioniranju Europske unije (UFEU).
            
            
               •Supsidijarnost (za neisključivu nadležnost) 
            
            
               U skladu s člankom 5. stavkom 3. UEU-a načelo supsidijarnosti ne primjenjuje se u područjima isključive nadležnosti EU-a. Carinska unija i zajednička trgovinska politika navedene su u članku 3. UFEU-a među područjima isključive nadležnosti Unije. Ta politika uključuje pregovore o trgovinskim sporazumima i donošenje mjera trgovinske politike, uključujući smanjenja carina u skladu s, među ostalim, člankom 207. UFEU-a.
            
            
               •Proporcionalnost
            
            
               Prijedlog Komisije u skladu je s načelom proporcionalnosti i nužan je s obzirom na naš cilj ublažavanja trgovinskih napetosti sa SAD-om. 
            
            
               •Odabir instrumenta
            
         
         
            
               Uredba Europskog parlamenta i Vijeća
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA
            
            
               •Ex post evaluacije/provjere primjerenosti postojećeg zakonodavstva
            
            
               Nije primjenjivo
            
            
               •Savjetovanja s dionicima
            
            
               Nije primjenjivo
            
            
               •Prikupljanje i primjena stručnog znanja
            
            
               Nije primjenjivo
            
            
               •Procjena učinka
            
            
               Nije primjenjivo. U EU-u hlapovi nisu osjetljiv proizvod jer je EU neto uvoznik tog proizvoda. Prošle je godine EU-27 uvezao iz SAD-a 42 milijuna EUR proizvoda od hlapa (15 % ukupnog uvoza izvan EU-a), a procjenjuje se da veličina tržišta iznosi oko 290 milijuna EUR. Proizvođači iz EU-a opskrbljuju manje od 5 % naše potrošnje. Ukidanjem uvoznih carina poduprijet će se prehrambeno-prerađivačka industrija i sektor ugostiteljstva. SAD se pak obvezao da će smanjiti carine za 50 % i tako olakšati pristup tržištu za izvoz iz EU-27, čija je prosječna vrijednost iznosila 143 milijuna EUR (160 milijuna USD) u posljednje tri godine (126 milijuna EUR 2019.).
            
            
               •Primjerenost i pojednostavnjenje propisa
            
            
               Nije primjenjivo
            
            
               •Temeljna prava
            
            
               Prijedlog je u skladu s Ugovorima EU-a i Poveljom Europske unije o temeljnim pravima. 
            
            
               4.UTJECAJ NA PRORAČUN
            
            
               Sporazum o liberalizaciji industrijskih carina imat će ograničen negativan učinak na proračun EU-a u obliku izgubljenih prihoda od carina zbog liberalizacije carina za proizvode obuhvaćene tarifnim stavkama iz Priloga ovoj Uredbi, koji odgovaraju carinama naplaćenima SAD-u u vrijednosti od oko 5,3 milijuna EUR (prosjek u razdoblju 2017. – 2019.)
                  3
               .
            
            
               2020/0253 (COD)
            
            
               Prijedlog
            
            
               UREDBE EUROPSKOG PARLAMENTA I VIJEĆA
            
            
               o ukidanju carina na određene proizvode
            
         
         
            
               EUROPSKI PARLAMENT I VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 207. stavak 2.,
            
            
               uzimajući u obzir prijedlog Europske komisije,
            
            
               u skladu s redovnim zakonodavnim postupkom,
            
            
               budući da:
            
            
               (1)Europska unija i Sjedinjene Američke Države imaju najveći i najdublji bilateralni trgovinski i ulagački odnos u svijetu te su im gospodarstva izrazito integrirana. Vrijednost njihove međusobne trgovine robom i uslugama iznosi više od 1 bilijun EUR godišnje, odnosno 3 milijarde EUR dnevno. Korist od tog bliskog trgovinskog i ulagačkog odnosa ostvaruju potrošači, radnici, poduzeća i ulagači. 
            
            
               (2)Europska unija predana je poboljšanju trgovinskih i ulagačkih odnosa sa Sjedinjenim Američkim Državama. To uključuje primjenu novih načina i sredstava za poboljšanje bilateralnih trgovinskih odnosa, svladavanje prepreka trgovini i rješavanje tekućih trgovinskih sporova. Kako bi se izbjegli daljnji poremećaji tih trgovinskih odnosa, carine koje Europska unija primjenjuje na uvoz trebalo bi ukinuti za ograničeni broj proizvoda na razdoblje od pet godina na erga omnes osnovi. 
            
            
               (3)Carine bi trebalo ukinuti od datuma kada Sjedinjene Američke Države stvarno počnu primjenjivati najavljeno smanjenje svojih carina za odabrani broj proizvoda, tj. od 1. kolovoza 2020. 
            
            
               (4)Uvjet za ukidanje carina jest da Sjedinjene Američke Države stvarno počnu primjenjivati najavljeno smanjenje carina za odabrani broj proizvoda i da se suzdrže od uvođenja novih mjera kojima bi se ugrozili ciljevi Zajedničke izjave od 21. kolovoza 2020.
                  4
               . 
            
            
               (5)Komisiji bi trebalo dodijeliti provedbene ovlasti za suspenziju primjene ove Uredbe u slučaju neispunjavanja prethodno navedenih uvjeta.
            
            
               (6)S obzirom na hitnu potrebu izbjegavanja daljnjih trgovinskih poremećaja, važno je primijeniti iznimku od osmotjednog razdoblja iz članka 4. Protokola br. 1 o ulozi nacionalnih parlamenata u Europskoj uniji, priloženog Ugovoru o Europskoj uniji i Ugovoru o funkcioniranju Europske unije. Iz istog bi razloga ova Uredba trebala odmah stupiti na snagu,
            
            
               DONIJELI SU OVU UREDBU:
            
            
               Članak 1.
            
            
               Ukidanje carina 
            
            
               Za tarifne stavke iz odjeljka I. Priloga primjenjuju se uvozne carine Zajedničke carinske tarife od 0 % (bez carine).
            
            
               Članak 2.
            
            
               Uvjeti za ukidanje carina
            
            
               Uvjeti za ukidanje carina za proizvode razvrstane u tarifne stavke iz odjeljka I. Priloga ovoj Uredbi su sljedeći:
            
            
               (a)da Sjedinjene Američke Države smanje carine za proizvode iz tarifnih stavki iz odjeljka II. Priloga ovoj Uredbi na erga omnes osnovi; i
            
            
               (b)da se Sjedinjene Američke Države suzdrže se od uvođenja novih mjera protiv Europske unije kojima bi se ugrozili ciljevi Zajedničke izjave od 21. kolovoza 2020.
            
         
         
            
               Članak 3.
            
            
               Privremena suspenzija
            
            
               Ako Sjedinjene Američke Države ne ispunjavaju uvjete iz članka 2. ili ako postoji dovoljno dokaza da ih u budućnosti neće ispunjavati, Komisija može donijeti provedbeni akt kako bi suspendirala ukidanje carina utvrđeno ovom Uredbom dok se ti uvjeti ne ispune. Provedbeni akt donosi se u skladu s postupkom ispitivanja iz članka 4. stavka 2.
            
            
               Članak 4.
            
            
               Postupak odbora
            
            
               1.U provedbi članka 3. ove Uredbe Komisiji pomaže Odbor za Carinski zakonik osnovan člankom 285. Uredbe (EU) br. 952/2013.
            
            
               2.Pri upućivanju na ovaj stavak primjenjuje se članak 5. Uredbe (EU) br. 182/2011.
            
            
               Članak 5.
            
            
               Stupanje na snagu i primjena 
            
            
               1.Ova Uredba stupa na snagu sljedećeg dana od dana objave u Službenom listu Europske unije. 
            
            
               2.Ova se Uredba primjenjuje od 1. kolovoza 2020., a prestaje se primjenjivati 31. srpnja 2025. 
            
            
               3.U slučaju suspenzije primjene ove Uredbe u skladu s člankom 3. ili prestanka njezine primjene prije 31. srpnja 2025. Komisija u Službenom listu Europske unije objavljuje obavijest o suspenziji. 
            
            
               4.Na zahtjev gospodarskih subjekata carinska tijela država članica nadoknađuju sve plaćene carine koje premašuju one koje se primjenjuju u skladu s ovom Uredbom za uvoz u razdoblju od 1. kolovoza 2020. do stupanja na snagu ove Uredbe.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu,
            
            
               
                  Za Europski parlament
                        Za Vijeće
               
               
                  Predsjednik
                        Predsjednik
               
            
            
               ZAKONODAVNI FINANCIJSKI IZVJEŠTAJ „PRIHODI” – ZA PRIJEDLOGE KOJI IMAJU PRORAČUNSKI UČINAK NA PRIHODOVNOJ STRANI
            
            
               1.NASLOV PRIJEDLOGA:
            
            
               Uredba Europskog parlamenta i Vijeća o ukidanju carina za određene proizvode
            
         
         
            
               2.PRORAČUNSKE LINIJE:
            
            
               Linija prihoda (poglavlje/članak/stavka) 
            
            
               Linija prihoda: poglavlje 12., članak 120. 
            
            
               Iznos predviđen u proračunu za dotičnu godinu: 22 156 900 000 EUR 
            
            
               (samo u slučaju namjenskih prihoda): 
            
            
               Prihodi će se namijeniti sljedećoj proračunskoj liniji (poglavlje/članak/stavka): nije primjenjivo
            
            
               3.FINANCIJSKI UČINAK
            
            
               ◻
                     Prijedlog nema financijski učinak
            
            
               X
                     Prijedlog nema financijski učinak na rashode, no ima financijski učinak na prihode
            
            
               ◻
                     Prijedlog ima financijski učinak na namjenske prihode
            
            
               Učinak je sljedeći: 
            
            
               (u milijunima EUR, do jednog decimalnog mjesta)
            
            
                     
                        Linija prihoda
                     
                  
                  
                     
                        Učinak na prihode
                           5
                         
                           6
                        
                     
                  
                  
                     
                        Razdoblje od XX mjeseci, počevši od dd/mm/gggg (ako je primjenjivo)
                     
                  
                  
                     
                        Godina N
                     
                     
                  
               
                     
                        Poglavlje 12., članak 120. Carine i ostale pristojbe iz članka 2. stavka 1. točke (a) Odluke 2014/335/EU, Euratom
                     
                  
                  
                     
                        –2,2 
                     
                  
                  
                     
                        Razdoblje od 5 mjeseci, počevši od 1.8.2020.
                     
                  
                  
                     
                        2020.
                     
                  
               
            
                     
                        Stanje nakon djelovanja
                     
                  
               
                     
                        Linija prihoda
                     
                  
                  
                     
                        2021.
                     
                  
                  
                     
                        2022.
                     
                  
                  
                     
                        2023.
                     
                  
                  
                     
                        2024.
                     
                  
                  
                     
                        2025.
                     
                  
               
                     
                        poglavlje 12. članak 120.
                     
                  
                  
                     
                        –5,3 milijuna EUR
                     
                  
                  
                     
                        –5,3 milijuna EUR
                     
                  
                  
                     
                        –5,3 milijuna EUR
                     
                  
                  
                     
                        –5,3 milijuna EUR
                     
                  
                  
                     
                        –3,1 milijun EUR
                     
                  
               
            
               (Samo u slučaju namjenskih prihoda pod uvjetom da je proračunska linija već poznata):
            
            
                     
                        Proračunska linija
                           7
                        
                     
                  
                  
                     
                        Godina N
                     
                  
                  
                     
                        Godina N+1
                     
                  
               
                     
                        Poglavlje/članak/stavka …
                     
                  
                  
                     
                  
                  
                     
                  
               
                     
                        Poglavlje/članak/stavka …
                     
                  
                  
                     
                  
                  
                     
                  
               
            
                     
                        Stanje nakon djelovanja
                     
                  
               
                     
                        Proračunska linija
                     
                  
                  
                     
                        [N+1]
                     
                  
                  
                     
                        [N+2]
                     
                  
                  
                     
                        [N+3]
                     
                  
                  
                     
                        [N+4]
                     
                  
                  
                     
                        [N+5]
                     
                  
               
                     
                        Poglavlje/članak/stavka …
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Poglavlje/članak/stavka …
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
         
            
            
               4.MJERE PROTIV PRIJEVARA
            
            
               […]
            
            
               5.OSTALE NAPOMENE
            
            
               Izračuni su se temeljili na dostupnim statističkim podacima te je procijenjeno da izgubljeni prihodi od carina zbog liberalizacije carina za proizvode obuhvaćene tarifnim stavkama iz Priloga ovoj Uredbi odgovaraju carinama naplaćenima SAD-u u vrijednosti od oko 5,3 milijuna EUR godišnje (prosjek u razdoblju 2017. – 2019.). 
            
         
         
            
                  
                     (1)
                  
                        Ta brojka uključuje 42 milijuna EUR uvoza iz SAD-a u EU-27 i 126 milijuna EUR uvoza SAD-a iz EU-a (podaci iz 2019.).
               
               
                  
                     (2)
                  
                        Članak 21. stavak 2. točka (e) UEU-a.
               
               
                  
                     (3)
                  
                        Izvor: Eurostat.
               
               
                  
                     (4)
                  
                        
                  https://trade.ec.europa.eu/doclib/press/index.cfm?id=2178
               
               
                  
                     (5)
                  
                        Godišnji iznosi moraju biti procjena koja se temelji na formuli ili metodi definiranoj u odjeljku 5. Za početnu godinu godišnji iznos uobičajeno se plaća bez smanjenja ili u proporcionalnom iznosu.
               
               
                  
                     (6)
                  
                        Kad je riječ o tradicionalnim vlastitim sredstvima (carine, pristojbe na šećer) navedeni iznosi moraju biti neto iznosi, to jest bruto iznosi nakon odbitka od 20 % na ime troškova naplate.
               
               
                  
                     (7)
                  
                        Koristi se samo ako je potrebno.
               
            
      
    ---documentbreak--- 
      
         
               EUROPSKA KOMISIJA
            Bruxelles, 8.9.2020.
            COM(2020) 496 final
            PRILOG
             
            Prijedlogu uredbe Europskog parlamenta i Vijeća
            o ukidanju carina na određene proizvode
            
               
         
         
            
               PRILOG 
            
            
               Odjeljak I. (kombinirana nomenklatura Europske unije)
            
            
                     
                        Oznaka KN 
                     
                  
                  
                     
                        Opis 
                     
                     
                  
               
                     
                        0306 11 90 
                     
                  
                  
                     
                        Smrznuti jastozi (Palinurus Spp., Panulirus Spp. i Jasus Spp.), dimljeni, neovisno jesu li u ljusci ili ne, uključujući one u ljusci, kuhane u pari ili vodi (osim repova jastoga) 
                     
                     
                  
               
                     
                        0306 12 10 
                     
                  
                  
                     
                        Smrznuti hlapovi (Homarus Spp.), cijeli, dimljeni ili kuhani u pari ili vodi 
                     
                     
                  
               
                     
                        030612 90 
                     
                  
                  
                     
                        Smrznuti hlapovi (Homarus spp.), dimljeni, neovisno jesu li u ljusci ili ne, uključujući hlapove u ljusci, kuhane u pari ili vodi (osim cijelih) 
                     
                     
                  
               
                     
                        0306 32 10 
                     
                  
                  
                     
                        Živi hlapovi (Homarus spp.) 
                     
                  
               
               Odjeljak II. (carinska stopa Sjedinjenih Američkih Država)
            
            
                     
                        Tarifna oznaka 
                     
                  
                  
                     
                        Opis 
                     
                  
                  
                     
                        Postojeća carinska stopa utvrđena prema načelu najpovlaštenije nacije 
                     
                  
                  
                     
                        Nova carinska stopa utvrđena prema načelu najpovlaštenije nacije 
                     
                  
               
                     
                        1604 20 05 
                     
                  
                  
                     
                        Proizvodi koji sadržavaju meso rakova, mekušaca ili drugih vodenih beskralježnjaka, gotova jela 
                     
                  
                  
                     
                        10 %
                     
                  
                  
                     
                        5 %
                     
                  
               
                     
                        7013 41 50 
                     
                  
                  
                     
                        Stakleni proizvodi, vrsta koje se rabi za stolom ili u kuhinji (osim čaša za piće), od olovnoga kristalnog stakla, pojedinačne vrijednosti veće od 5 $ 
                     
                  
                  
                     
                        6 %
                     
                  
                  
                     
                        3 %
                     
                  
               
                     
                        3214 90 50 
                     
                  
                  
                     
                        Nevatrostalni pripravci za obradu površina pročelja, unutarnjih zidova, podova, stropova ili slično, koji nisu na osnovi kaučuka 
                     
                  
                  
                     
                        6,5 %
                     
                  
                  
                     
                        3,25 % 
                     
                  
               
                     
                        3601 00 00 
                     
                  
                  
                     
                        Barut 
                     
                  
                  
                     
                        6,5 %
                     
                  
                  
                     
                        3,25 %
                     
                  
               
                     
                        9613 10 00 
                     
                  
                  
                     
                        Upaljači za cigarete i slični upaljači, plinski, nepunjivi, džepni 
                     
                  
                  
                     
                        8 %
                     
                  
                  
                     
                        4 %
                     
                  
               
                     
                        9613 90 80 
                     
                  
                  
                     
                        Dijelovi neelektričnih upaljača za cigarete i sličnih upaljača 
                     
                  
                  
                     
                        8 %
                     
                  
                  
                     
                        4 %